TÁJÉKOZTATÓ

távlátogatás szoftver teszteléséről

A Szegedi Fegyház és Börtönben zajlik a fogvatartottak videóhívásainak lebonyolítására készült program tesztelése.

Az alkalmazás kifejezetten a célhoz került fejlesztésre, mely a felhasználók számára gördülékenyebbé teszi a kapcsolat kialakítását.

A hívások tervezésekor az alkalmazás egy linket küld a meghívott, regisztrált kapcsolattartók nyilvántartott telefonszámára/e-mail címére. A link nem tartalmaz informatikai kockázatot, kifejezetten csak a kapcsolat kialakítását szolgálja. Egyéb adatforgalom ezen keresztül nem történik.

Első alkalommal szükséges a készüléken a mikrofon és a kamera használatának engedélyezése. Ellenkező esetben a hívás nem valósulhat meg.

Az üzenetben jelzett időpontban kell a linket megnyitni, és várakozni a kezelő bejelentkezésére.

Fontos tudnivaló, hogy biztonsági okból a beszélgetések alatt az eszközön más alkalmazás, pl. böngésző, használata nem engedélyezett.